पीएम मोदी ने बताया 1987-88 में किया था उन्होंने पहला ईमेल तो बॉलीवुड एक्टर बोले- हद होती है भाई...  
पीएम मोदी का इंटरव्यू हुआ वायरल
ईमेल और डिजिटल कैमरा पर कही ये बात
बॉलीवुड एक्टर का यूं आया रिएक्शन
प्रधानमंत्री नरेंद्र मोदी (PM Narendra Modi) का न्यूज चैनल 'न्यूज नेशन' को दिया इंटरव्यू सोशल मीडिया पर खूब वायरल हो रहा है. पीएम नरेंद्र मोदी (PM Narendra Modi) का बालाकोट सर्जिकल स्ट्राइक के दौरान बादलों को लेकर किया गया कमेंट खूब चर्चा में रहा था. अब पीएम मोदी का एक और वीडियो वायरल हो रहा जिसमें वे बता रहे हैं कि 1987-88 में उन्होंने डिजिटल कैमरे का इस्तेमाल किया था और ईमेल के जरिये उसकी फोटो को भेजा था. सोशल मीडिया पर पीएम मोदी (PM Modi) का ये वीडियो खूब वायरल हो रहा है. बॉलीवुड एक्टर और बेंगलूरू से चुनाव लड़ रहे प्रकाश राज (Prakash Raj) ने इस पर कमेंट भी किया है. प्रकाश राज (Prakash Raj) का ये ट्वीट सोशल मीडिया पर खूब वायरल भी हो रहा है.

THOUGH we CITIZENS knew only in 90s...Our CHOWKIDAR derived the knowledge of DIGITAL CAMERAS and EMAILS in the 80s ..while he was in the forests ..by reading MAHABHARATA...surrounded by CLOUDS...ULLU BANANA KA BHI HADH HOTA HAI ..BHAI pic.twitter.com/WMeKy1VfGH

बॉलीवुड एक्टर प्रकाश राज (Prakash Raj) ने पीएम नरेंद्र मोदी के इस इंटरव्यू पर ट्वीट किया है और लिखा हैः 'हम लोगों को जहां तक जानकारी है तो यह ऐसा 1990 के दशक में हुआ था...लेकिन हमारे चौकीदार के पास डिजिटल कैमरे और ईमेल की जानकारी 1980 के दशक में ही हो गई थी...हालांकि वे उस समय जंगल में थे...महाभारत पढ़ते हुए...क्लाउड्स से घिरे...उल्लू बनाने के भी हद होती है...भाई.' इस तरह प्रकाश राज ने मोदी के इंटरव्यू के इस हिस्से पर तंज कसा है.

CUT ..CUT. CUT. One more take please. Try this line sir Ji ........”Suno !
By road chalte hain, unki radar ko lagega ki bus aa rahi hai.” .......jhumla KA bhi hadh hota hai pic.twitter.com/ik73GOGT0Z

साउथ की फिल्मों के मशहूर अभिनेता प्रकाश राज (Prakash Raj) बेंगलूरू सेंट्रल लोकसभा सीट से निर्दलीय प्रत्याशी के रूप में चुनाव मैदान में हैं. उनका मुकाबला, अपने भाषणों की वजह से चर्चित बीजेपी के युवा नेता तेजस्वी सूर्या (Tejaswi Surya) से है. प्रकाश राज साउथ के साथ ही बॉलीवुड में भी जाना-पहचाना चेहरा है.  सलमान खान (Salman Khan) की 'वॉन्टेड' फिल्म ने उन्हें फैन्स के बीच चहेता बना दिया था. इसके अलावा वे अजय देवगन की 'सिंघम 2' में भी नजर आ चुके हैं.